**ԱՊՊԱ ՊԱՅՄԱՆԱԳԻՐ ԿՆՔԵԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿ**

ԱՊՊԱ պայմանագիր կնքելու համար Ապահովագրողի (Ապահովագրողի լիազորված անձի կամ ապահովագրական գործակալի) կողմից Ապահովադրից (Ապահովադրի լիազորված անձից) պահանջվում են հետևյալ փաստաթղթերը և տեղեկությունները`

**Իրավաբանական անձանց համար`**

ա) պետական գրանցման վկայականի պատճենը,

բ) բանկային հաշվեհամարի տվյալները,

գ) ապահովագրվող ավտոտրանսպորտային միջոցի ավտոմեքենայի գրանցման վկայագիրը (կամ պատճենը),

դ) կնիքը,

ե) եթե իրավաբանական անձի անունից հանդես է գալիս լիազորված անձը` համապատասխան լիազորագիր և լիազորված անձի անձնագիր,

զ) եթե ԱՊՊԱ պայմանագրում նշվելու են լիազորված վարորդներ, ապա վերջիններիս`

- անձնագրերը,

- վարորդական իրավունքի վկայականները,

- սոցիալական քարտերը (առկայության դեպքում):

**Ֆիզիկական անձանց համար**

ա) ապահովագրվող ավտոտրանսպորտային միջոցի սեփականատիրոջ կամ ֆինանսական վարձակալի անձնագիրը (բացակայության դեպքում` անձը հաստատող այլ փաստաթուղթ),

բ) ապահովագրվող ավտոտրանսպորտային միջոցի սեփականատիրոջ կամ ֆինանսական վարձակալի սոցիալական քարտը (կամ տեղեկանք սոցիալական քարտ չունենալու մասին),

գ) ապահովագրվող ավտոտրանսպորտային միջոցի սեփականատիրոջ կամ ֆինանսական վարձակալի վարորդական իրավունքի վկայականը,

դ) ապահովագրվող ավտոտրանսպորտային միջոցի գրանցման վկայագիրը (կամ պատճենը),

ե) եթե Ապահովադրի կողմից հանդես է գալիս լիազորված անձը` համապատասխան լիազորագիր և լիազորված անձի անձնագիր,

զ) եթե ԱՊՊԱ պայմանագրում նշվելու են լիազորված վարորդներ, ապա վերջիններիս`

- անձնագրերը,

- վարորդական իրավունքի վկայականները,

- սոցիալական քարտերը (առկայության դեպքում):

**ՊԱՅՄԱՆԱԳԻՐԸ ՎԵՐԱԿՆՔԵԼՈՒ (ԵՐԿԱՐԱՁԳԵԼՈՒ) ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԸ**

Բոլոր փաստաթղթերը, որոնք անհրաժեշտ են ԱՊՊԱ պայմանագիր կնքելու համար` բացառությամբ այն փաստաթղթերի, որոնցում տեղի չեն ունեցել որևէ փոփոխություններ: